ברנדון סנדרסון

ברנדון וין סנדרסון (באנגלית: Brandon Winn Sanderson; נולד ב-19 בדצמבר 1975) הוא סופר פנטזיה ומדע בדיוני אמריקאי. הוא נודע בזכות קצב הכתיבה המהיר שלו והיקום הבדיוני שיצר, הקוסמיר, בו רוב ספריו מתרחשים לרבות שתי הסדרות הפופולריות ביותר שלו: "הערפילאים" ו"גנזך אורות הסער". בנוסף, סנדרסון מוכר בזכות הכתיבה המשותפת עם רוברט ג'ורדן המנוח של שלושת הכרכים הנועלים של סדרת הספרים "מחזור כישור הזמן".

 ביוגרפיה 
 תחילת דרכו וחיים אישיים 
סנדרסון נולד בלינקולן שנברסקה למשפחה נוצרית-מורמונית. הוא היה הבכור למשפחה בת ארבעה ילדים. לדבריו, כבר בצעירותו הוא קרא בלהט ספרי פנטזיה אפית ואף ניסה את כוחו בכתיבה. ב-1994, עם תום לימודיו בבית הספר התיכון, הוא החל ללמוד ביוכימיה באוניברסיטה המורמונית בריגהאם יאנג שביוטה. שנה לאחר מכן, ב-1995, הוא קטע את לימודיו האקדמאיים עבור התנדבות במיסיון עבור הכנסייה המורמונית. במסגרת ההתנדבות הוא אף שהה בדרום קוריאה בשליחות הכנסייה. כעבור שנתיים, ב-1997 לאחר ששב אל האוניברסיטה, הוא זנח את לימודי הביוכימיה ועבר ללמוד ספרות אנגלית. לדבריו, לשליחותו בדרום קוריאה הייתה השפעה על החלטתו לבחור בלימוד ספרות ואף בבחירה להיות סופר. בעת לימודיו הוא היה חבר מערכת ואף עורך במשך זמן מה של כתב העת "Leading Edge" האוניברסיטאי העוסק בספרות ספקולטיבית. ב-2004, הוא סיים את לימודיו וקיבל את התואר השני בתחום לימודיו, עם התמקדות בכתיבה יוצרת.

ב-2006 סנדרסון נישא לאמילי בושמן, עמיתתו לספסל הלימודים באוניברסיטה. בושמן היא מורה לאנגלית ולספרדית במקצועה, אך מאוחר יותר היא הפכה למנהלת העסקית שלו. לזוג שלושה ילדים והם מתגוררים באמריקן פורק שביוטה, בסמוך לאוניברסיטת בריגהאם יאנג. סנדרסון חבר בסגל האוניברסיטה ומעביר בה קורס בכתיבה יוצרת. הוא מגדיר עצמו כמורמוני מאמין, אך ליברלי יותר מהמקובל בקרב מורמונים בנושאים מסוימים כמו זכויות להט"בים.

 כתיבה ספרותית 
עד אמצע לימודי התואר השני שלו, סביב שנת 2003, סנדרסון כבר חיבר למעלה מעשרה ספרים. עם זאת, הוא לא הצליח לפרסם אף לא אחד מהם היות ששום מוציא לאור לא התעניין בכתיבתו. פריצת דרך הוא השיג ב-2003, לאחר שהצליח למכור את הזכויות על כתב היד של ספרו אלנטריס אל הוצאת Tor Books. הספר, המגולל את סיפורה של עיר קסומה, יצא לאור באפריל 2005. הספר זכה לשבחים ולביקורות חיוביות באופן כללי. בעקבות ההצלחה של "אלנטריס", בשלוש השנים הבאות, בשנים 2006–2008, הוא הוציא לאור שנה אחר שנה את שלושת הספרים הראשונים של המחזור הראשון של הסדרה "הערפילאים" המגוללת עלילה המתרחשת בעולם בו אנשים יכולים להשתמש במתכות כדי להשיג יכולות קסם רבות עוצמה. במקביל, בשנים 2007–2010, הוא הוציא לאור שנה אחר שנה את ארבעת הספרים הראשונים של סדרת הספרים השנייה שלו, "אלקטרז", במרכזה עומד ילד בשם אלקטרז עם יכולות יוצאי דופן. בעוד "הערפילאים" היא סדרת פנטזיה אפית קלאסית, סדרת הספרים "אלקטרז" פונה לקהל קוראים צעיר ואף לילדים.

סנדרסון זכה בתהודה ובפרסום ציבורי ב-2007, אז נבחר על-ידי הרייט מקדוגל, אלמנתו של הסופר רוברט ג'ורדן, להשלים את הספר האחרון בסדרת הפנטזיה "מחזור כישור הזמן". ג'ורדן מת בטרם עת, ולא הספיק לסיים את כתיבת הסדרה. מקדוגל בחרה בסנדרסון לאחר שהתרשמה מהספר הראשון של סדרת הערפילאים. אף שתחילה הוצהר כי לסדרה חסר ספר אחד, במרץ 2009 סנדרסון הכריז על שלושה ספרים מתוכננים. באוקטובר אותה השנה פורסם הספר הראשון, "עם בוא הסער", שעד מהרה תפס את המקום הראשון ברשימת רבי המכר של הניו יורק טיימס. הספרים השני והשלישי, "מגדלי חצות" ו"זיכרון האור", פורסמו ב-2010 וב-2013 בהתאמה והיו גם הם לרבי מכר מצליחים. בשנת 2013 זכה בפרס הוגו על הנובלה The Emperor's Soul. שנה מאוחר יותר, באוגוסט 2014, הוכרזה סדרת "מחזור כישור הזמן" כמועמדת לפרס הוגו בקטגוריית הרומן הטוב ביותר.
ממוזער|275px|סנדרסון עם ספריו, 2007
לצד פרסום ספרי מחזור כישור הזמן האחרונים, סנדרסון פרסם ספרים נוספים, לרבות ב-2010 את הספר הראשון של "גנזך אורות הסער", סדרת ספרי פנטזיה אפית בולטת שנייה פרי עטו, המתארת עלילה המתרחשת בעולם רדוף סופות רבות עוצמה. בסופו של דבר, מתכנן סנדרסון, תכלול סדרת "גנזך אורות הסער" עשרה ספרים. בעשור הבא הוא פרסם בשקדנות כמה סדרות ספרים במקביל. בכלל זה הוא פרסם ארבעה ספרים נוספים של "גנזך אורות הסער" מלבד הספר הראשון בסדרה (הספר השני יצא לאור ב-2014, השלישי ב-2017 הרביעי ב-2020 והחמישי ב-2024); ארבעה ספרים נוספים של הערפילאים, סדרת הספרים הראשונה שלו (הספר רביעי יצא לאור ב-2011, החמישי ב-2015, השישי ב-2016 והשביעי יצא כעבור שש שנים, ב-2022); וכן שני ספרים נוספים של סדרת הנוער אלקטרז נוסף על ארבעת הספרים הראשונים בסדרה (הספר החמישי יצא לאור ב-2016, שש שנים אחרי הספר הרביעי, והספר השני יצא כעבור שש שנים ב-2022). במקביל לכתיבת סדרות הספרים שהוזכרו לעיל, הוא החל בכתיבת סדרות ספרים חדשות, לעיתים כאלו החורגות מסגנונו המקובל. בין השאר, הוא פרסם שתי טרילוגיות המיועדות, בדומה ל"אלקטרז", לקהל קוראים צעיר: בשנים 2013–2016 הוא פרסם את "מלחמת הנפילים" העוסקת בגיבור-על, ובשנים 2018–2021 הוא פרסם טרילוגיית ספרי מדע בדיוני בשם "סקייוורד". בין לבין, בשנים 2016–2019 הוא פרסם טרילוגיית ספרים נוספת: שלושה רומנים גרפים בשם "חול לבן". בכל אותה התקופה, מאז תחילת עבודתו על ספרי "מחזור כישור הזמן", תורגמו ספריו של סנדרסון לעשרות שפות, וחלקם היו לרבי-מכר ואף זיכו אותו בפרסים שונים. בנוסף, החל סנדרסון גם בניסיון לעיבוד קולנועי וטלוויזיוני של יצירותיו. בתוך כך, ב-2016 הוא מכר לחברת "DMG Entertainment" את הזכויות להפקת סרטים וסדרות טלוויזיה על הקוסמיר, היקום הבדיוני המאגד את עיקר ספריו.

במרץ 2022 סנדרסון הכריז כי במהלך תקופת מגפת הקורונה הוא השלים את כתיבתם של ארבעה ספרים חדשים, ולצורך הוצאתם באופן עצמאי הוא פתח בגיוס המונים באתר Kickstarter תוך הצבת מטרת גיוס של מיליון דולר. הכרזתו זכתה להצלחה מסחררת, כ-15 מיליון דולר גויסו ב-24 השעות הראשונות, ולבסוף הוא גייס באמצעות הקמפיין סכום של למעלה מארבעים מיליון דולר – שיא גיוס המונים באתר Kickstarter בכל הזמנים. ארבעת הספרים יצאו לאור כמתוכנן במהלך שנת 2023.

 ספריו 
מרחב הקוסמיר
הקוסמיר (Cosmere) הוא היקום הבדיוני שסנדרסון הגה והמרחב בו מתרחשות עלילותיהם של רבים מספריו. העלילות השונות של ספרי הקוסמיר הן עלילות עצמאיות, אך הן מקיימות קשרים שונים עם עלילות אחרות באותו המרחב. סנדרסון פרסם שתי סדרות ספרים בולטות שעלילתן מתרחשת במרחב הקוסמיר: גנזך אורות הסער והערפילאים. בנוסף, הוא פרסם גם כמה ספרים העומדים בפני עצמם כדוגמת אלנטריס. לצד זאת, הוא פרסם גם טרילוגיית רומנים גרפים בשם חול לבן וכן את הספר הארקנום נחשף, המאגד כמה נובלות שכתב לאורך השנים ועלילתן מתרחשת גם כן במרחב הקוסמיר.

בעברית יצאו לאור ארבעת הספרים הראשונים של גנזך אורות הסער, שלושת ספרי העידן הראשון של הערפילאים, ארבעת הספרים של העידן השני של הערפילאים, והחלק הראשון של הארקאנום נחשף (החלק השני של הספר צפוי לצאת ביולי 2025). כולם הוצאו על-ידי הוצאת אופוס בתרגומו של צפריר גרוסמן. בשונה מכך, הספר אלנטריס יצא במהדורה ראשונה ב-2009 על-ידי הוצאת כוכבי כסף בתרגומה של ענבל יפה. כעשור לאחר מכן, ב-2019, יצאה מהדורה חדשה ומורחבת על-ידי הוצאת אופוס בתרגום משותף של גרוסמן ויפה.

 רומנים שעלילתם מתרחשת במרחב הקוסמיר שם 20px|גבולהמהדורה האנגלית 18px|גבולהמהדורה העברית שנת הוצאה מס' עמודים שנת הוצאה מס' עמודים גנזך אורות הסער • The Stormlight Archive 1 דרך המלכיםThe Way of Kings 2010 1,007 2014 חלק א': 560 חלק ב': 688 2 רסיסים של אורWords of Radiance 2014 1,087 2016 חלק א': 669 חלק ב': 700 3 בעל השבועהOathbringer 2017 1,248 2019 חלק א': 720 חלק ב': 840 4 קצב המלחמהRhythm of War 2020 1,232 2022 חלק א': 720 חלק ב': 816 5 רוח ואמתWind and Truth 2024 1,344 הספר צפוי לצאת בעברית במהלך 2026 סה"כ 5,918 עמ' הערפילאים: העידן הראשון • Mistborn: Era One 1 הערפילאים: האימפריה האחרונהThe Final Empire 2006 541 2011 592 2 באר האלוהותThe Well of Ascension 2007 590 2012 718 3 גיבור העידניםThe Hero of Ages 2008 572 2012 720 סה"כ 1,703 עמ' 2,030 עמ' הערפילאים: העידן השני • Mistborn: Era Two 1 חוק ומסגThe Alloy of Law 2011 332 2018 320 2 צללים של הנשמהShadows of Self 2015 383 2023396 3צמידי האבלThe Bands of Mourning 2016 448 2024 456 4המתכת האבודהThe Lost Metal 2022 507 2024 584 סה"כ 1,670 עמ' 1,756 עמ' חול לבן • White Sand 1 White Sand: Volume I 2016 160 2 White Sand: Volume II 2018 160 3 White Sand: Volume III 2019 160 הספרים טרם יצאו בעברית White Sand Omnibus(כרכים 1, 2 ו-3) 2022 490 ספרים נוספים אלנטריסElantris 2005 622 מהדורה א': 2009 546 מהדורה ב': 2019 672 שובר-קרבותWarbreaker 2009 688 הספר צפוי לצאת בעברית במהלך 2026 הארקאנום נחשףArcanum Unbounded 2016 672 חלק א': 2024 352 חלק ב': 2025376 Tress of the Emerald Sea 2023 483  Yumi and the Nightmare Painter 2023 474 הספרים טרם יצאו בעברית The Sunlit Man 2023 447  Isles of the Emberdark 2025 465 

נובלות במרחב הקוסמיר
לאורך השנים סנדרסון פרסם כמה נובלות וסיפורים קצרים שעלילתן מתרחשת במרחב הקוסמיר. רובן התפרסמו במסגרת האנתולוגיה Arcanum Unbounded שיצא לאור בשנת 2016, לאחר שקודם לכן פורסמו באופן עצמאי. בעברית הספר פוצל לשני חלקים: החלק הראשון יצא לאור ב-2024 והחלק השני צפוי לצאת ב-2025. הנובלות השונות בדרך כלל קשורות לעלילה של ספרים אחרים שחיבר, כגון הערפילאים או אלנטריס.

 נובלות וסיפורים קצרים שעלילתם מתרחשת בקוסמיר עלילה שם 20px|גבולהוצאה מקורית אנתולוגיה שנת הוצאה מס' עמודים 20px|גבולהמהדורה האנגלית 18px|גבולהמהדורה העברית הערפילאים המתכת האחת-עשרהThe Eleventh Metal 2011 21 Arcanum Unbounded(2016) הארקאנום נחשף א'(2024) הערפילאים: ההיסטוריה הסודיתMistborn: Secret History 2016 160 ג'נטלמן ג'ק ובורות אלטאניהAllomancer Jak and the Pits of Eltania 2014 40 אחר צללים לדממה ביערות הגיהנוםShadows for Silence in the Forests of Hell 2013 50 שישי של הדמדומיםSixth of the Dusk 2014 59 הארקאנום נחשף ב'(2025) אלנטריס תקוותה של אלנטריסThe Hope of Elantris 2006 25 נשמת הקיסרThe Emperor's Soul 2012 175 גנזך אורות הסער מרקדת הקצוותEdgedancer 2016 272 Dawnshard 2020 171 לא התפרסם במסגרת אנתולוגיה

ספרים אחרים
לצד ספריו העוסקים במרחב הקוסמיר, סנדרסון פרסם שורה של ספרים נוספים. בין השאר הוא פרסם כמה סדרות ספרים המיועדות לקהל קוראים צעיר יותר, כגון: מלחמת הנפילים, אלקטרז וסקייוורד. לצידם, הוא פרסם גם ספרים העומדים בפני עצמם, לרבות רומן גרפי אחד בשם Dark One, כמו גם שתי אנתולוגיות של נובלות וסיפורים קצרים פרי עטו. בנוסף, לאחר מותו של רוברט ג'ורדן, הוא השלים את סדרת הספרים שלו מחזור כישור הזמן באמצעות כתיבה של שלושת ספריה האחרונים.

בעברית יצאו לאור שלושת הספרים האחרונים של מחזור כישור הזמן, שלושת ספרי מלחמת הנפילים הספרים הראשון השני והשלישי של סדרת אלקטרז. מלבד הספרים הראשון, השני והשלישי של אלקטרז, שהתפרסמו על-ידי הוצאת הוצאת מודן בתרגומיהם של כנרת היגינס־דוידי וארז אשרוב, שאר הספרים שהוזכרו לעיל יצאו לאור על-ידי הוצאת אופוס בתרגומו של צפריר גרוסמן.

 רומנים שעלילתם מתרחשת מחוץ למרחב הקוסמיר שם 20px|גבולהמהדורה האנגלית 18px|גבולהמהדורה העברית שנת הוצאה מס' עמודים שנת הוצאה מס' עמודים מחזור כישור הזמן • The Wheel of Time 12 עם בוא הסערThe Gathering Storm 2009 783 2013 חלק א': 432 חלק ב': 448 13 מגדלי חצותTowers of Midnight 2010 863 2014 חלק א': 494 חלק ב': 494 14 זיכרון האורA Memory of Light 2013 912 2014 חלק א': 480 חלק ב': 544 מלחמת הנפילים • The Reckoners 1 לב-פלדהSteelheart 2013 386 2013 336 2 קרב-אשFirefight 2015 416 2016 352 3 אסוןCalamity 2016 424 2017 342 סה"כ 1,226 עמ' 1,030 עמ' אלקטרז נגד ספרני הרשע • Alcatraz Versus the Evil Librarians 1 אלקטרז נגד ספרני הרשעAlcatraz vs. the Evil Librarians 2007 308 2012 264 2 עצמות הלבלרAlcatraz vs. The Scrivener's Bones 2008 322 2023 255 3 אבירי קריסטליהAlcatraz vs. The Knights of Crystallia 2009 299 2024 240 4 Alcatraz vs. The Shattered Lens 2010 294  5 Alcatraz vs. The Dark Talent 2016 281 הספרים טרםיצאו בעברית 6 Bastille vs. the Evil Librarians 2022 256  סה"כ 1,760 עמ' סקייוורד • Skyward 1 Skyward 2018 513  2 Starsight 2019 461 הספרים טרם יצאו בעברית 3 Cytonic 2021 409  4 Defiant 2023 420  סה"כ 1,803 עמ' ספרים נוספים The Rithmatist 2013 353  Legion: The ManyLives of Stephen Leeds 2018 352  Dark One Book 1 2020 224 הספרים טרם יצאו בעברית :Skyward FlightThe Collection 2022 623  The Frugal Wizard's Handbookfor Surviving Medieval England 2023 384  Tailored Realities 2025 448 

נובלות מחוץ למרחב הקוסמיר
חלק מהנובלות והסיפורים קצרים שכתב סנדרסון ועלילתן מתרחשת מחוץ למרחב הקוסמיר מאוגדים בשלוש אנתולוגיות: Legion, Skyward Flight ו-Tailored Realities.

 נובלות וסיפורים קצרים שעלילתם מתרחשת מחוץ לקוסמיר עלילה שם שנת הוצאה מס' עמודים אנתולוגיה Legion Legion 2012 88 Legion(2018) Skin Deep 2014 208 Lies of the Beholder 2018 148 Skyward Sunreach 2021 208 Skyward Flight(2022) ReDawn 2021 229 Evershore 2021 234 Defending Elysium 2008 43 Tailored Realities(2025) אחר Firstborn 2008 43 I Hate Dragons 2010 36 Dreamer 2014 21 Perfect State 2015 87 Snapshot 2017 123 Moment Zero 2025 176 Brain Dump 2025 12 מלחמת הנפילים Mitosis 2013 55 Lux: A Texas Reckoners Novel 2021  13 שע' ו-54 דק' (ספר קולי) לא התפרסמו במסגרת אנתולוגיה Infinity Blade Infinity Blade: Awakening 2011 128 Infinity Blade: Redemption 2013 200 אחר The Original 2020 3 שע' ו-25 דק' (ספר קולי)

 קישורים חיצוניים 





 The Coppermind, אתר ויקי מעריצים על ספריו של סנדרסון

 הערות שוליים 

*
קטגוריה:סופרי מדע בדיוני אמריקאים
קטגוריה:סופרי פנטזיה אמריקאים
קטגוריה:סופרי ילדים ונוער אמריקאים
קטגוריה:בוגרי אוניברסיטת בריגהאם יאנג
קטגוריה:מורמונים
קטגוריה:מחזור כישור הזמן
קטגוריה:זוכי פרס הוגו
קטגוריה:אמריקאים שנולדו ב-1975